CELEX: 62013TA0643
Language: el
Date: 2018-07-11 00:00:00
Title: Υπόθεση T-643/13: Απόφαση του Γενικού Δικαστηρίου της 11ης Ιουλίου 2018 — Rogesa κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Σύστημα εμπορίας δικαιωμάτων εκπομπής αερίων θερμοκηπίου — Αίτημα για πρόσβαση σε πληροφορίες σχετικά με τον προσδιορισμό του 10 % των αποδοτικότερων εγκαταστάσεων της χαλυβουργίας — Μη παροχή προσβάσεως — Εξαίρεση που αφορά την προστασία των εμπορικών συμφερόντων τρίτου — Υπέρτερο δημόσιο συμφέρον — Κανονισμός (ΕΚ) 1367/2006 — Έννοια του όρου πληροφορίες που αφορούν εκπομπές στο περιβάλλον — Συμμόρφωση με τις προθεσμίες]

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/23
            
         
      Απόφαση του Γενικού Δικαστηρίου της 11ης Ιουλίου 2018 — Rogesa κατά Επιτροπής
      (Υπόθεση T-643/13) (1)
      
      ([Πρόσβαση στα έγγραφα - Κανονισμός (ΕΚ) 1049/2001 - Σύστημα εμπορίας δικαιωμάτων εκπομπής αερίων θερμοκηπίου - Αίτημα για πρόσβαση σε πληροφορίες σχετικά με τον προσδιορισμό του 10 % των αποδοτικότερων εγκαταστάσεων της χαλυβουργίας - Μη παροχή προσβάσεως - Εξαίρεση που αφορά την προστασία των εμπορικών συμφερόντων τρίτου - Υπέρτερο δημόσιο συμφέρον - Κανονισμός (ΕΚ) 1367/2006 - Έννοια του όρου πληροφορίες που αφορούν εκπομπές στο περιβάλλον - Συμμόρφωση με τις προθεσμίες])
      (2018/C 301/30)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Rogesa Roheisengesellschaft Saar mbH (Dillingen, Γερμανία) (εκπρόσωποι: S. Altenschmidt και P.-A. Schütter, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικά F. Clotuche-Duvieusart και B. Martenczuk, στη συνέχεια F. Clotuche-Duvieusart και H. Krämer)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της αποφάσεως της Επιτροπής της 25ης Σεπτεμβρίου 2013 με την οποία δεν παρασχέθηκε στην προσφεύγουσα πρόσβαση σε έγγραφα που περιέχουν πληροφορίες σχετικά με τις βάσεις υπολογισμού που χρησιμοποίησε η Επιτροπή για να προσδιορίσει το 10 % των αποδοτικότερων εγκαταστάσεων που χρησίμευσαν ως αφετηρία για τον προσδιορισμό των αρχών καθορισμού των εκ των προτέρων δεικτών αναφοράς, σύμφωνα με το άρθρο 10α της οδηγίας 2003/87/ΕΚ του Κοινοβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ 2003, L 275, σ. 32).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει τη Rogesa Roheisengesellschaft Saar mbH στα δικαστικά έξοδα.
               
            
         (1)  EE C 45 της 15.2.2014.